《雨行马上纵目山川怆然追念余祖九龄公至宋世杰公皆孤忠表表凛然万古》
明代·张家玉

处处汹汹苦战征，炎方烽火几时平。雨声遍洒孤臣泪，风景空时异代情。

国破匈奴千古恨，心悬明主一身轻。唐朝宋室家声在，肯使吾曹落后名。

作者简介：（1615—1647）广东东莞人，字元子。崇祯十六年进士。李自成破京师时被执，劝自成收人望。自成败，南归。隆武帝授翰林侍讲，监郑彩军。隆武帝败，回东莞。永历元年，举乡兵攻克东莞城，旋失。永历帝任之为兵部尚书。又结连草泽豪士，集兵数千，转战归善、博罗等地，旋为清重兵所围，力尽投水死。永历帝谥文烈。